Avis juridique important

|

31987D0090

87/90/ETY: Komission päätös, tehty 7 päivänä tammikuuta 1987, pellavan ja hampun neuvoa-antavan komitean perustamisesta

Virallinen lehti nro L 045 , 14/02/1987 s. 0059 - 0061 Suomenk. erityispainos Alue 3 Nide 22 s. 0195  Ruotsink. erityispainos Alue 3 Nide 22 s. 0195

KOMISSION PÄÄTÖS,tehty 7 päivänä tammikuuta 1987,pellavan ja hampun neuvoa-antavan komitean perustamisesta (87/90/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettäkomission päätöksellä 71/32/ETY(1), sellaisena kuin se on viimeksi muutettuna päätöksellä 83/77/ETY(2), on perustettu pellavan ja hampun neuvoa-antava komitea,uusien jäsenvaltioiden yhteisöön liittymisen seurauksena on osoittautunut tarpeelliseksi lisätä paikkojen lukumäärää ja jakaa ne uudelleen; lisäksi on suotavaa mukauttaa menettely jäsenten korvaamisesta,säännöksiä pellavan ja hampun neuvoa-antavasta komiteasta on muutettu useita kertoja, ja sen vuoksi niistä on tullut vaikeasti sovellettavia; tämän vuoksi niistä olisi laadittava koonnelma,komissiolle on tärkeää kerätä ammatinharjoittajien ja kuluttajien mielipiteet ongelmista, joita on ilmennyt pellava- ja hamppualan yhteisen markkinajärjestelyn toiminnassa,kaikkien ammatinharjoittajien, joihin tämän yhteisen markkinajärjestelyn täytäntöönpano suoraan vaikuttaa, sekä kuluttajien olisi voitava osallistua komission pyytämien lausuntojen laatimiseen, jajäsenvaltioissa kyseiset ammattiyhdistykset sekä kuluttajaryhmittymät ovat perustaneet yhteisön tasolle järjestöjä, jotka voivat edustaa kaikkien jäsenvaltioiden kyseisiä ryhmiä,ON PÄÄTTÄNYT SEURAAVAA:1 artikla1. Perustetaan komission yhteyteen pellavan ja hampun neuvoa-antava komitea, jäljempänä "komitea".2. Komitea muodostuu seuraavien eturyhmien edustajista: maataloustuottajat, maatalousosuuskunnat, kyseinen teollisuus, maataloustuotteiden kauppa, tämän alan työntekijät sekä kuluttajat.2 artikla1. Komissio voi kuulla komiteaa kaikista ongelmista, jotka liittyvät pellava- ja hamppualan yhteistä markkinajärjestelyä koskevien asetusten soveltamiseen, ja erityisesti toimenpiteistä, jotka komission on toteutettava näiden asetusten mukaisesti.2. Komitean puheenjohtaja voi ilmoittaa komissiolle, että on aiheellista kuulla komiteaa sen toimivaltaan kuuluvasta asiasta, josta sille ei ole esitetty lausuntopyyntöä. Hän tekee niin erityisesti jonkin edustettuna olevan eturyhmän pyynnöstä.3. Neuvoston asetuksen (ETY) N:o 1308/70(3) 6 artiklassa tarkoitettuihin säännöksiin liittyvistä ongelmista komissio voi kuulla tämän päätöksen 5 artiklassa määrätyin edellytyksin ainoastaan pellavan ja hampun tuottajien, hamppua käyttävän teollisuuden ja pellavan liotus- ja loukutusteollisuuden edustajia.3 artikla1. Komiteassa on 40 jäsentä.2. Paikat jaetaan seuraavasti:- 20 alan maataloustuottajille ja maatalousosuuskunnille,- neljä liotus- ja loukutusteollisuudelle,- kuusi pellavaa ja hamppua käyttävälle teollisuudelle, joista:- kolme pellavan ja hampun kehruuteollisuudelle,- yksi pellavaa käyttävälle teollisuudelle, muulle kuin kehruuteollisuudelle,- yksi hamppua käyttävälle teollisuudelle, muulle kuin kehruuteollisuudelle,- yksi pellavaöljyteollisuudelle,- kaksi pellava- ja hamppukaupalle,- neljä maatalous- ja teollisuustyöntekijöille,- neljä kuluttajille.4 artikla1. Komissio nimeää komitean jäsenet yhteisön tasolle perustettujen, 1 artiklan 2 kohdassa mainittuja eturyhmiä parhaiten edustavien ammattijärjestöjen ehdotuksesta, joiden toiminta liittyy pellavan ja hampun yhteiseen markkinajärjestelyyn. Kuluttajien edustajat nimetään kuitenkin kuluttajien neuvoa-antavan komitean ehdotuksesta.Nämä elimet ehdottavat kutakin täytettävää paikkaa varten eri maiden kansalaisista kahta ehdokasta.2. Komitean jäsenten toimikausi on kolme vuotta. Heidät voidaan nimetä uudeksi toimikaudeksi. Suoritetut tehtävät eivät oikeuta palkkioon.Kolmen vuoden toimikauden päätyttyä komitean jäsenet pysyvät tehtävässään, kunnes heidän seuraajansa nimetään tai heidän toimikautensa uusitaan.Jos joku jäsenistä eroaa tai kuolee tai jos jäsentä ehdottanut elin pyytää uuden jäsenen nimeämistä jäsenen tilalle, uusi jäsen nimetään 1 kohdassa määrättyä menettelyä noudattaen.3. Komissio julkaisee luettelon komitean jäsenistä tiedoksi Euroopan yhteisöjen virallisessa lehdessä.5 artikla1. Komitean yhteyteen perustetaan pariteettiryhmä, joka muodostuu viidestä tuottajien edustajasta ja viidestä teollisuuden edustajasta, jotka komissio nimeää asianomaisten ammattijärjestöjen ehdotuksesta samoin edellytyksin kuin 4 artiklassa on määrätty.Pariteettiryhmän jäsenet eivät saa olla komitean jäseniä.2. Pariteettiryhmän paikat jaetaan seuraavasti:a) kolme pellavan tuottajille,kolme pellavan liotus- ja loukutusteollisuudelle;b) kaksi hampun tuottajille,kaksi hamppua käyttävälle teollisuudelle.Pellava- ja hamppualan edustajat voivat kokoontua erikseen.3. Jos pariteettiryhmän jäsen ei voi osallistua kokoukseen, ja ainoastaan siinä tapauksessa, hänet voidaan korvata. Ammattijärjestö, joka ehdotti poissaolevaa jäsentä, tekee puheenjohtajalle tarvittaessa ehdotuksen sijaisesta.4. Pariteettiryhmän puheenjohtaja voi ilmoittaa komissiolle, että on aiheellista kuulla pariteettiryhmää 2 artiklan 3 kohdassa tarkoitetusta ongelmasta, jos sitä ei ole kuultu. Hän tekee niin erityisesti jonkin pariteettiryhmässä edustettuna olevan eturyhmän pyynnöstä.6 artikla1. Komitea valitsee komissiota kuultuaan puheenjohtajan kolmeksi vuodeksi.Puheenjohtaja valitaan ensimmäisessä äänestyksessä läsnä olevien jäsenten kahden kolmasosan enemmistöllä ja myöhemmissä äänestyksissä läsnä olevien jäsenten yksinkertaisella enemmistöllä. Jos äänet menevät tasan, komissio nimeää tilapäisen puheenjohtajan.2. Komitea valitsee kaksi varapuheenjohtajaa kolmeksi vuodeksi. Varapuheenjohtajat valitaan niiden eturyhmien edustajista, joihin puheenjohtaja ei kuulu.Vaali toimitetaan 1 kohdassa määrättyä menettelyä noudattaen.Komitea voi samaa menettelyä noudattaen valita muita jäseniä työvaliokuntaan. Tässä tapauksessa työvaliokunnassa on puheenjohtajan lisäksi enintään yksi edustaja kustakin komiteassa edustettuna olevasta eturyhmästä.Työvaliokunta valmistelee ja järjestää komitean työn.3. Pariteettiryhmä valitsee jäsentensä keskuudesta puheenjohtajan ja varapuheenjohtajan yhdeksi vuodeksi. Vaali toimitetaan 1 kohdassa määrättyä menettelyä noudattaen.Puheenjohtaja ja varapuheenjohtaja eivät saa kuulua samaan edustettuna olevaan eturyhmään. Heidät valitaan vuorotellen kummastakin edustettuna olevasta eturyhmästä.7 artikla1. Ainoastaan komission edustajat, komitean jäsenet, tai heidän ollessaan estyneitä heidän sijaisensa, sekä 3, 4 ja 7 kohdan mukaisesti kutsutut henkilöt saavat osallistua komitean kokouksiin tai olla niissä läsnä.2. Ainoastaan komission edustajat, pariteettiryhmän jäsenet, tai heidän ollessaan estyneitä heidän sijaisensa, komitean puheenjohtaja sekä 5 ja 7 kohdan mukaisesti kutsutut henkilöt saavat osallistua pariteettiryhmän kokouksiin tai olla niissä läsnä.3. Jos komitean jäsen on estynyt, järjestö tai järjestöt, joille on annettu paikka komiteassa, voivat nimetä sijaisen, joka on valittava komission yhteisymmärryksessä kyseisen järjestön tai järjestöjen kanssa vahvistamasta luettelosta. Tässä luettelossa olevien nimien lukumäärä on puolet kyseistä järjestöä tai kyseisiä järjestöjä edustavien jäsenten kokonaismäärästä.Tämä määrä on vähintään yksi ja enintään kaksitoista.Komitean sihteeristölle on ilmoitettava sijaisen nimeämisestä vähintään seitsemän päivää ennen kokousta.4. Järjestön pyynnöstä, jolle on annettu yksi tai useampi paikka komiteassa, komitean puheenjohtaja voi yhteisymmärryksessä komission yksiköiden kanssa kutsua järjestön pääsihteerin tai sihteeristön jäsenen osallistumaan komitean kokoukseen tarkkailijana.Jos pääsihteeri on estynyt, hän voi kuitenkin luovuttaa tarkkailijapaikkansa nimeämälleen toiselle henkilölle.5. Järjestön pyynnöstä, jolle on annettu yksi tai useampi paikka pariteettiryhmässä, pariteettiryhmän puheenjohtaja voi yhteisymmärryksessä komission yksiköiden kanssa kutsua järjestön pääsihteerin tai sihteeristön jäsenen osallistumaan pariteettiryhmän kokoukseen tarkkailijana.Jos pääsihteeri on estynyt, hän voi kuitenkin luovuttaa tarkkailijapaikkansa nimeämälleen toiselle henkilölle.6. Tarkkailijoilla ei ole puheoikeutta. Puheenjohtaja voi kuitenkin yhteisymmärryksessä komission yksiköiden kanssa antaa heille tämän oikeuden.7. Kun esityslistan aiheet ovat luonteeltaan hyvin teknisiä ja poikkeavat siten komitean tai pariteettiryhmän tavallisesta työstä, puheenjohtaja voi järjestön pyynnöstä, jolle on annettu yksi tai useampi paikka komiteassa tai pariteettiryhmässä, yhteisymmärryksessä komission yksiköiden kanssa kutsua yhden tai useamman asiantuntijan osallistumaan komitean tai pariteettiryhmän työhön.Komissio voi omasta aloitteestaan kutsua kenet tahansa, jolla on erityistä asiantuntemusta jostakin esityslistaan merkitystä aiheesta, osallistumaan asiantuntijana komitean tai pariteettiryhmän asioiden käsittelyyn.Asiantuntijat osallistuvat kuitenkin ainoastaan sen asian käsittelyyn, joka on syynä heidän läsnäoloonsa.8 artiklaKomitea tai pariteettiryhmä voi yhteisymmärryksessä komission yksiköiden kanssa perustaa työryhmiä työnsä helpottamiseksi.9 artikla1. Komitea ja pariteettiryhmä kokoontuvat komission toimipaikassa tämän kutsusta. Työvaliokunta kokoontuu sen puheenjohtajan yhteisymmärryksessä komission kanssa esittämästä kutsusta.2. Komission asianomaisten yksiköiden edustajat osallistuvat komitean, työvaliokunnan, pariteettiryhmän sekä työryhmien kokouksiin.3. Komission yksiköt huolehtivat komitean, työvaliokunnan, pariteettiryhmän sekä työryhmien sihteeristön tehtävistä.10 artiklaKomitea käsittelee asiat, joista komissio on pyytänyt lausuntoa. Asioista ei äänestetä.Pyytäessään komitean lausuntoa komissio voi asettaa määräajan, jonka kuluessa lausunto on annettava.Komiteassa edustettuina olevien eturyhmien kannat ovat komissiolle toimitetussa kertomuksessa.Jos komitea hyväksyy pyydetyn lausunnon yksimielisesti, se laatii yhteiset johtopäätökset, jotka liitetään kertomukseen.Komissio antaa asioiden käsittelystä komitean tulokset tiedoksi neuvostolle ja hallintokomiteoille viimeksi mainittujen pyynnöstä.11 artiklaPariteettiryhmän puheenjohtaja antaa komitealle tiedon tämän ryhmän työstä.12 artiklaRajoittamatta perustamissopimuksen 214 artiklan määräysten soveltamista, komitean ja pariteettiryhmän jäsenet sekä 5 artiklan 3 kohdassa tarkoitetut sijaiset eivät saa ilmaista tietoja, jotka ovat tulleet heidän tietoonsa komitean, pariteettiryhmän tai työryhmien työssä, jos komissio ilmoittaa heille, että pyydetty lausunto tai esitetty asia on luonteeltaan luottamuksellinen.Tällöin ainoastaan komitean ja pariteettiryhmän jäsenet ja edellä tarkoitetut sijaiset ja komission yksikön edustajat osallistuvat kokouksiin.13 artiklaKumotaan komission päätös 71/32/ETY.14 artiklaTämä päätös tulee voimaan 1 päivänä tammikuuta 1987.Tehty Brysselissä 7 päivänä tammikuuta 1987.Komission puolestaFrans ANDRIESSENVarapuheenjohtaja(1) EYVL N:o L 14, 18.1.1971, s. 11(2) EYVL N:o L 51, 24.2.1983, s. 34(3) EYVL N:o L 146, 4.7.1970, s. 1


title: Neuvoston päätös 2014/293/YUTP, annettu 15 päivänä huhtikuuta 2014 , Sveitsin valaliiton osallistumisesta Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) tehdyn Euroopan unionin ja Sveitsin valaliiton välisen sopimuksen allekirjoittamisesta ja tekemisestä

text:
               21.5.2014

               FI

               Euroopan unionin virallinen lehti

               L 151/16

         NEUVOSTON PÄÄTÖS 2014/293/YUTP,
   annettu 15 päivänä huhtikuuta 2014,
   Sveitsin valaliiton osallistumisesta Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) tehdyn Euroopan unionin ja Sveitsin valaliiton välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan, yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Malin asevoimien kouluttamiseen osallistumista koskevasta Euroopan unionin sotilasoperaatiosta (EUTM Mali) 17 päivänä tammikuuta 2013 annetun neuvoston päätöksen 2013/34/YUTP (1) 8 artiklan 3 kohdassa säädetään, että kolmansien valtioiden osallistumista koskevat yksityiskohtaiset järjestelyt vahvistetaan sopimuksissa, jotka tehdään Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklassa määrättyä menettelyä noudattaen.

               (2)

               Neuvosto hyväksyi 10 päivänä helmikuuta 2014 päätöksen neuvottelujen aloittamisesta Euroopan unionin ja Sveitsin valaliiton välisestä sopimuksesta Sveitsin valaliiton osallistumisesta Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali), jäljempänä ’sopimus’.

               (3)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Sveitsin valaliiton osallistumisesta Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) tehty Euroopan unionin ja Sveitsin valaliiton välinen sopimus unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 15 päivänä huhtikuuta 2014.

            Neuvoston puolesta

            Puheenjohtaja

         C. ASHTON

      (1)  EUVL L 14, 18.1.2013, s. 19.


title: Neuvoston päätös (YUTP) 2015/1066, annettu 2 päivänä heinäkuuta 2015, Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta

text:
               3.7.2015

               FI

               Euroopan unionin virallinen lehti

               L 174/25

         NEUVOSTON PÄÄTÖS (YUTP) 2015/1066,
   annettu 2 päivänä heinäkuuta 2015,
   Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon Korean demokraattista kansantasavaltaa koskevista rajoittavista toimenpiteistä ja päätöksen 2010/800/YUTP kumoamisesta 22 päivänä huhtikuuta 2013 annetun neuvoston päätöksen 2013/183/YUTP (1), ja erityisesti sen 19 artiklan 2 kohdan,
   sekä katsoo seuraavaa:

               (1)

               Neuvosto hyväksyi 22. huhtikuuta 2013 päätöksen 2013/183/YUTP.

               (2)

               Yksi yhteisö ja kuusi henkilöä olisi lisättävä päätöksen 2013/183/YUTP liitteessä II olevaan luetteloon henkilöistä ja yhteisöistä, joihin sovelletaan rajoittavia toimenpiteitä.

               (3)

               Päätöksen 2013/183/YUTP liite II olisi sen vuoksi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2013/183/YUTP liite II tämän päätöksen liitteessä esitetyn mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 2 päivänä heinäkuuta 2015.

            Neuvoston puolesta

            Puheenjohtaja

         J. ASSELBORN

      (1)  EUVL L 111, 23.4.2013, s. 52.

      LIITE
      Lisätään jäljempänä luetellut henkilöt ja yhteisöt niiden henkilöiden ja yhteisöjen luetteloon, joihin sovelletaan päätöksen 2013/183/YUTP liitteessä II vahvistettuja rajoittavia toimenpiteitä.
      II.   Sellaisia rahoituspalveluja tarjoavat henkilöt ja yhteisöt, joilla voitaisiin edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia.

      A.   Henkilöt

                  Nimi

                  Tunnistustiedot

                  Luetteloon merkitsemisen perusteet

                  4.

                  KIM Il-Su

                  Rahlstedter Straße 83 a, 22149 Hamburg.
                  Syntymäaika: 2.9.1965
                  Syntymäpaikka: Pjongjang, Pohjois-Korea

                  EU:n nimeämän KNIC GmbH:n täysivaltainen edustaja, joka toimii KNIC:n puolesta tai sen johdolla

                  5.

                  KANG Song-Nam

                  Rahlstedter Straße 83 a, 22149 Hamburg.
                  Syntymäaika: 5.7.1972
                  Syntymäpaikka: Pjongjang, Pohjois-Korea.

                  EU:n nimeämän KNIC GmbH:n täysivaltainen edustaja, joka toimii KNIC:n puolesta tai sen johdolla

                  6.

                  CHOE Chun-Sik

                  Rahlstedter Straße 83 a, 22149 Hamburg.
                  Syntymäaika: 23.12.1963
                  Syntymäpaikka: Pjongjang, Pohjois-Korea.
                  Passin numero. 745132109 voimassa 12.2.2020 asti

                  EU:n nimeämän KNIC GmbH:n täysivaltainen edustaja, joka toimii KNIC:n puolesta tai sen johdolla

                  7.

                  SIN Kyu-Nam

                  Syntymäaika: 12.9.1972
                  Syntymäpaikka: Pjongjang, Pohjois-Korea.
                  Passin numero PO472132950

                  Osastopäällikkö KNIC:n päätoimipaikassa Pjongjangissa ja entinen täysivaltainen KNIC GmbH Hamburgin edustaja. Toimii KNIC:n puolesta tai sen johdolla.

                  8.

                  PAK Chun-San

                  Syntymäaika: 18.12.1953
                  Syntymäpaikka: Phyongan, Pohjois-Korea.
                  Passin numero PS472220097

                  Osastopäällikkö KNIC:n päätoimipaikassa Pjongjangissa ja entinen täysivaltainen KNIC GmbH Hamburgin edustaja. Toimii KNIC:n puolesta tai sen johdolla.

                  9.

                  SO Tong Myong

                  Syntymäaika: 10.9.1956

                  KNIC GmbH Hamburgin toimitusjohtaja, toimii KNIC:n puolesta tai sen johdolla

            B.   Yhteisöt

                  Nimi

                  Tunnistustiedot

                  Luetteloon merkitsemisen perusteet

                  5.

                  Korea National Insurance Company (KNIC) GmbH.
                  (alias Korea Foreign Insurance Company)

                  Rahlstedter Straße 83 a, 22149 Hamburg

                  KNIC GmbH, joka on Pjongjangissa sijaitsevan valtiollisen elimen KNIC:n päätoimipaikan (osoite: Haebangsan-dong, Central District, Pyongyang, DPRK) määräysvallassa oleva tytäryhtiö, tuottaa merkittäviä valuuttatuloja, joita käytetään Pohjois-Korean hallinnon tukemiseksi. Kyseisillä resursseilla voitaisiin edistää Korean demokraattisen kansantasavallan ydinohjelmia, ballististen ohjusten ohjelmia tai muita joukkotuhoaseohjelmia.
                  Lisäksi Pjongjangissa sijaitseva KNIC:n päätoimipaikka on yhteydessä Pohjois-Korean työväenpuolueen Virasto 39:ään, joka on nimetty yhteisö.


title: 2012/776/: Neuvoston päätös, annettu 6 päivänä joulukuuta 2012 , Euroopan talousyhteisön ja Turkin välisestä assosiaatiosta tehdyllä sopimuksella perustetussa assosiaationeuvostossa Euroopan unionin puolesta esitettävästä kannasta, joka koskee sosiaaliturvajärjestelmien yhteensovittamista koskevien määräysten antamista

text:
               13.12.2012

               FI

               Euroopan unionin virallinen lehti

               L 340/19

         NEUVOSTON PÄÄTÖS,
   annettu 6 päivänä joulukuuta 2012,
   Euroopan talousyhteisön ja Turkin välisestä assosiaatiosta tehdyllä sopimuksella perustetussa assosiaationeuvostossa Euroopan unionin puolesta esitettävästä kannasta, joka koskee sosiaaliturvajärjestelmien yhteensovittamista koskevien määräysten antamista
   (2012/776/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 48 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousyhteisön ja Turkin välisessä assosiaatiosopimuksessa (1), jäljempänä ”sopimus”, ja 23 päivänä marraskuuta 1970 hyväksytyssä sopimuksen lisäpöytäkirjassa (2), jäljempänä ”lisäpöytäkirja”, määrätään, että työntekijöiden vapaa liikkuvuus unionin jäsenvaltioiden ja Turkin välillä toteutetaan asteittain.

               (2)

               Sopimuksen 9 artiklassa määrätään, että sopimuksen soveltamisalalla kielletään kaikenlainen kansalaisuuteen perustuva syrjintä.

               (3)

               Lisäpöytäkirjan 39 artiklassa määrätään, että assosiaationeuvosto vahvistaa sosiaaliturvaa koskevia toimenpiteitä, joita sovelletaan unionissa liikkuviin työntekijöihin, jotka ovat Turkin kansalaisia, ja heidän unionissa asuviin perheenjäseniinsä.

               (4)

               Ensimmäinen askel lisäpöytäkirjan 39 artiklan ja sopimuksen 9 artiklan panemiseksi täytäntöön sosiaaliturvan alalla oli assosiaationeuvoston 19 päivänä syyskuuta 1980 Euroopan yhteisöjen jäsenvaltioiden sosiaaliturvajärjestelmien soveltamisesta turkkilaisiin työntekijöihin ja heidän perheisiinsä tekemä päätös N:o 3/80 (3), jäljempänä ”päätös N:o 3/80”.

               (5)

               On tarpeen varmistaa, että sopimuksen 9 artiklan ja lisäpöytäkirjan 39 artikla pannaan sosiaaliturvan alalla täysimääräisesti täytäntöön.

               (6)

               Päätöksessä N:o 3/80 tällä hetkellä olevat täytäntöönpanosäännökset olisi saatettava ajan tasalle, jotta ne kuvastavat Euroopan unionin sosiaaliturvan yhteensovittamisen alalla tapahtunutta kehitystä (4).

               (7)

               Päätös N:o 3/80 olisi sen vuoksi kumottava ja korvattava assosiaationeuvoston päätöksellä, jonka myötä sosiaaliturvajärjestelmien yhteensovittamista koskevat sopimuksen ja lisäpöytäkirjan asiaa koskevat määräykset määräykset pannaan täytäntöön yhdellä kerralla.

               (8)

               On aiheellista määrittää sosiaaliturvajärjestelmien yhteensovittamista koskevien määräysten antamista koskeva kanta, joka esitetään unionin puolesta assosiaationeuvostossa.

               (9)

               Unionin assosiaationeuvostossa esitettävän kannan olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisön ja Turkin välisestä assosiaatiosta tehdyllä sopimuksella perustetussa assosiaationeuvostossa Euroopan unionin puolesta esitettävä kanta, joka koskee sosiaaliturvajärjestelmien yhteensovittamista koskevien määräysten antamista, perustuu tähän päätökseen liitettyyn assosiaationeuvoston päätösluonnokseen.
   Unionin edustajat assosiaationeuvostossa voivat sopia vähäisistä muutoksista mainittuun päätösluonnokseen ilman neuvoston asiasta tekemää uutta päätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 6 päivänä joulukuuta 2012.

            Neuvoston puolesta

            Puheenjohtaja

         S. CHARALAMBOUS

      (1)  EYVL 217, 29.12.1964, s. 3687/64.

      (2)  EYVL L 293, 29.12.1972, s. 3.

      (3)  EYVL C 110, 25.4.1983, s. 60.

      (4)  Euroopan parlamentin ja neuvoston asetus (EY) N:o 883/2004, annettu 29 päivänä huhtikuuta 2004, sosiaaliturvajärjestelmien yhteensovittamisesta (EUVL L 166, 30.4.2004, s. 1), Euroopan parlamentin ja neuvoston asetus (EY) N:o 987/2009, annettu 16 päivänä syyskuuta 2009, sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä (EUVL L 284, 30.10.2009, s. 1), Euroopan parlamentin ja neuvoston asetus (EU) N:o 1231/2010, annettu 24 päivänä marraskuuta 2010, asetuksen (EY) N:o 883/2004 ja asetuksen (EY) N:o 987/2009 ulottamisesta koskemaan niitä kolmansien maiden kansalaisia, joita nämä asetukset eivät yksinomaan heidän kansalaisuutensa vuoksi vielä koske (EUVL L 344, 29.12.2010, s. 1).

      LUONNOS
      EU–TURKKI-ASSOSIAATIONEUVOSTON PÄÄTÖS N:o …/…,
      annettu …,
      sosiaaliturvajärjestelmien yhteensovittamista koskevien määräysten antamisesta
      ASSOSIAATIONEUVOSTO, joka
      ottaa huomioon Euroopan talousyhteisön ja Turkin välisen assosiaatiosopimuksen (1) ja erityisesti sen 22 artiklan 3 kohdan,
      ottaa huomioon 23 päivänä marraskuuta 1970 hyväksytyn lisäpöytäkirjan (2) ja erityisesti sen 39 artiklan,
      sekä katsoo seuraavaa:

                  (1)

                  Euroopan talousyhteisön ja Turkin välisessä assosiaatiosopimuksessa, jäljempänä ’sopimus’, ja 23 päivänä marraskuuta 1970 hyväksytyssä sopimuksen lisäpöytäkirjassa, jäljempänä ’lisäpöytäkirja’, määrätään, että työntekijöiden vapaa liikkuvuus unionin jäsenvaltioiden ja Turkin välillä toteutetaan asteittain.

                  (2)

                  Sopimuksen 9 artiklassa määrätään, että sopimuksen soveltamisalalla kielletään kaikenlainen kansalaisuuteen perustuva syrjintä.

                  (3)

                  Lisäpöytäkirjan 39 artiklassa määrätään Turkin ja jäsenvaltioiden sosiaaliturvajärjestelmien yhteensovittamisesta ja esitetään tällaisen yhteensovittamisen periaatteet.

                  (4)

                  Lisäpöytäkirjan 39 artiklassa määrätään myös, että assosiaationeuvosto vahvistaa sosiaaliturvaa koskevia toimenpiteitä, joita sovelletaan yhteisössä liikkuviin työntekijöihin, jotka ovat Turkin kansalaisia, ja heidän yhteisössä asuviin perheenjäseniinsä.

                  (5)

                  Ensimmäinen askel lisäpöytäkirjan 39 artiklan panemiseksi täytäntöön oli Euroopan yhteisöjen jäsenvaltioiden sosiaaliturvajärjestelmien soveltamisesta turkkilaisiin työntekijöihin ja heidän perheisiinsä assosiaationeuvoston 19 päivänä syyskuuta 1980 tekemä päätös N:o 3/80 (3), jäljempänä ’päätös N:o 3/80’.

                  (6)

                  On tarpeen varmistaa, että sopimuksen 9 artiklan ja lisäpöytäkirjan 39 artikla pannaan sosiaaliturvan alalla täysimääräisesti täytäntöön.

                  (7)

                  Päätöksessä N:o 3/80 tällä hetkellä olevat täytäntöönpanosäännökset on tarpeen saattaa ajan tasalle, jotta ne kuvastavat Euroopan unionin sosiaaliturvan yhteensovittamisen alalla tapahtunutta kehitystä.

                  (8)

                  Asetuksella (EU) N:o 1231/2010 (4) on laajennettu sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (5) ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (6) soveltamisalaa koskemaan kolmansien maiden kansalaisia, joita kyseiset säännökset eivät koske yksinomaan heidän kansalaisuutensa vuoksi. Asetukseen (EU) N:o 1231/2010 sisältyy jo periaate, jonka mukaan turkkilaisten työntekijöiden eri jäsenvaltioissa täyttyneet vakuutuskaudet lasketaan yhteen tiettyjä etuuksia koskevien oikeuksien osalta, kuten lisäpöytäkirjan 39 artiklan 2 kohdassa määrätään.

                  (9)

                  Päätös N:o 3/80 olisi sen vuoksi kumottava ja korvattava assosiaationeuvoston päätöksellä, jonka myötä sosiaaliturvajärjestelmien yhteensovittamista koskevat sopimuksen ja lisäpöytäkirjan asiaa koskevat määräykset pannaan täytäntöön yhdellä kerralla.

                  (10)

                  Ottaen huomioon syrjimättömyysperiaatteen soveltamisen tässä päätöksessä ei olisi annettava mitään lisäoikeuksia sellaisten toisen sopimuspuolen alueella esiintyneiden tiettyjen seikkojen tai tapahtumien nojalla, joita ei ensimmäisen sopimuspuolen lainsäädännössä ole otettu huomioon, lukuun ottamatta joidenkin etuuksien siirtoa.

                  (11)

                  Tätä päätöstä sovellettaessa turkkilaisten työntekijöiden oikeutta perhe-etuuksiin olisi koskettava edellytys, jonka mukaan heidän perheenjäsentensä on oleskeltava laillisesti heidän kanssaan siinä jäsenvaltiossa, jossa he työskentelevät. Mikäli työntekijän perheenjäsenet oleskelevat laillisesti toisessa jäsenvaltiossa, sovelletaan asetusta (EU) N:o 1231/2010. Päätöksellä ei olisi myönnettävä oikeutta perhe-etuuksiin muissa valtioissa kuin jäsenvaltioissa, kuten Turkissa, oleskelevien työntekijän perheenjäsenten osalta.

                  (12)

                  Voi olla tarpeen antaa Turkin lainsäädännön ominaispiirteitä vastaavia erityissäännöksiä, jotta helpotetaan yhteensovittamista koskevien sääntöjen soveltamista.

                  (13)

                  Jotta varmistettaisiin jäsenvaltioiden ja Turkin sosiaaliturvajärjestelmien yhteensovittamisen moitteeton toiminta, on tarpeen antaa erityissäännöksiä jäsenvaltioiden ja Turkin välisestä yhteistyöstä sekä lisäksi asianomaisen henkilön ja toimivaltaisen valtion laitoksen välisestä yhteistyöstä.

                  (14)

                  Olisi annettava siirtymäsäännökset tämän päätöksen soveltamisalaan kuuluvien henkilöiden suojaamiseksi ja sen varmistamiseksi, että he eivät menetä oikeuksiaan päätöksen voimaantulon johdosta,

            ON HYVÄKSYNYT TÄMÄN PÄÄTÖKSEN:
      I   OSA

         YLEISET SÄÄNNÖKSET

      1 artikla
      Määritelmät
      1.   Tässä päätöksessä tarkoitetaan:

                  a)

                  ’sopimuksella’ Euroopan talousyhteisön ja Turkin välisestä assosiaatiosta tehtyä sopimusta;

                  b)

                  ’asetuksella’ asetusta (EY) N:o 883/2004, sellaisena kuin sitä sovelletaan Euroopan unionin jäsenvaltioissa;

                  c)

                  ’täytäntöönpanoasetuksella’ asetusta (EY) N:o 987/2009;

                  d)

                  ’jäsenvaltiolla’ Euroopan unionin jäsenvaltiota;

                  e)

                  ’työntekijällä’:

                              i)

                              jäsenvaltion lainsäädännön osalta asetuksen 1 artiklan a alakohdassa tarkoitetussa palkkatyössä olevaa henkilöä;

                              ii)

                              Turkin lainsäädännön osalta kyseisessä lainsäädännössä tarkoitetussa palkkatyössä olevaa henkilöä;

                  f)

                  ’perheenjäsenellä’:

                              i)

                              jäsenvaltion lainsäädännön osalta asetuksen 1 artiklan i alakohdassa tarkoitettua perheenjäsentä;

                              ii)

                              Turkin lainsäädännön osalta kyseisessä lainsäädännössä tarkoitettua perheenjäsentä

                  g)

                  ’lainsäädännöllä’:

                              i)

                              jäsenvaltioiden osalta tämän päätöksen soveltamisalaan kuuluviin etuisuuksiin sovellettavaa asetuksen 1 artiklan l kohdassa tarkoitettua lainsäädäntöä,

                              ii)

                              Turkin osalta lainsäädäntöä, jota Turkissa sovelletaan tämän päätöksen soveltamisalaan kuuluviin etuuksiin;

                  h)

                  ’etuuksilla’:

                              i)

                              jäsenvaltioiden osalta asetuksen 3 artiklassa tarkoitettuja etuuksia;

                              ii)

                              Turkin osalta vastaavia Turkissa sovellettavia etuuksia;

                  i)

                  ’siirrettävillä etuuksilla’:

                              i)

                              jäsenvaltioiden osalta

                                          —

                                          vanhuuseläkkeitä,

                                          —

                                          perhe-eläkkeitä,

                                          —

                                          työtapaturma- ja ammattitautieläkkeitä,

                                          —

                                          työkyvyttömyyseläkkeitä,

                                    sellaisina kuin ne on määritelty asetuksessa, lukuun ottamatta asetuksen liitteessä X lueteltuja erityisiä maksuihin perustumattomia rahaetuuksia;

                              ii)

                              Turkin osalta vastaavia Turkin lainsäädännön mukaisesti etuuksia lukuun ottamatta tämän päätöksen liitteessä I täsmennettyjä erityisiä maksuihin perustumattomia rahaetuuksia.

            2.   Muilla tässä päätöksessä käytetyillä termeillä on merkitys, joka niille on annettu

                  a)

                  jäsenvaltioiden osalta asetuksessa ja täytäntöönpanoasetuksessa;

                  b)

                  Turkin osalta Turkissa sovellettavassa lainsäädännössä.

            2 artikla
      Henkilöllinen soveltamisala
      Tätä päätöstä sovelletaan:

                  a)

                  turkkilaisiin työntekijöihin, jotka ovat tai ovat olleet laillisesti työssä jossakin jäsenvaltiossa ja joihin sovelletaan tai on sovellettu yhden tai useamman jäsenvaltion lainsäädäntöä, ja heidän edunsaajiinsa;

                  b)

                  edellä a alakohdassa tarkoitettujen työntekijöiden perheenjäseniin sillä edellytyksellä, että he oleskelevat tai ovat oleskelleet laillisesti asianomaisen työntekijän kanssa tämän työskennellessä siellä;

                  c)

                  työntekijöihin, jotka ovat jonkin jäsenvaltion kansalaisia, jotka ovat tai ovat olleet laillisesti työssä Turkissa ja joihin sovelletaan tai on sovellettu Turkin lainsäädäntöä, ja heidän edunsaajiinsa sekä

                  d)

                  edellä c alakohdassa tarkoitettujen työntekijöiden perheenjäseniin sillä edellytyksellä, että he oleskelevat tai ovat oleskelleet laillisesti asianomaisen työntekijän kanssa Turkissa tämän työskennellessä siellä.

            3 artikla
      Yhdenvertainen kohtelu
      1.   Työntekijöitä, jotka ovat Turkin kansalaisia ja jotka työskentelevät laillisesti jossakin jäsenvaltiossa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa sen jäsenvaltion kansalaisiin, jossa työntekijät työskentelevät.
      2.   Työntekijöitä, jotka ovat jonkin jäsenvaltion kansalaisia ja jotka työskentelevät laillisesti Turkissa, sekä heidän kanssaan laillisesti oleskelevia perheenjäseniään kohdellaan 1 artiklan 1 kohdan h alakohdassa tarkoitettujen etuuksien osalta ilman kansalaisuuteen perustuvaa syrjintää suhteessa Turkin kansalaisiin.
      II   OSA

         JÄSENVALTIOIDEN JA TURKIN VÄLISET SUHTEET

      4 artikla
      Asuinpaikkaa koskevista vaatimuksista luopuminen
      1.   Edellä 1 artiklan 1 kohdan i alakohdassa tarkoitettuja etuuksia, joihin 2 artiklan a ja c alakohdassa tarkoitetuilla henkilöillä on oikeus, ei saa vähentää, muuttaa, keskeyttää, peruuttaa tai takavarikoida sen vuoksi, että etuuden saaja oleskelee:

                  i)

                  jonkin jäsenvaltion lainsäädännön mukaisten etuuksien osalta Turkin alueella tai

                  ii)

                  Turkin lainsäädännön mukaisten etuuksien osalta jonkin jäsenvaltion alueella.

            2.   Työntekijän 2 artiklan b alakohdassa tarkoitetuilla perheenjäsenillä on oikeus 1 artiklan 1 kohdan i alakohdan i alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on kyseisen jäsenvaltion kansalainen, kun nämä perheenjäsenet oleskelevat Turkin alueella.
      3.   Työntekijän 2 artiklan d alakohdassa tarkoitetuilla perheenjäsenillä on oikeus 1 artiklan 1 kohdan i alakohdan ii alakohdassa tarkoitettuihin siirrettäviin etuuksiin samalla tavoin kuin sellaisen työntekijän perheenjäsenillä, joka on Turkin kansalainen, kun nämä perheenjäsenet oleskelevat jonkin jäsenvaltion alueella.
      III   OSA

         ERINÄISIÄ SÄÄNNÖKSIÄ

      5 artikla
      Yhteistyö
      1.   Jäsenvaltiot ja Turkki toimittavat toisilleen kaikki muut tiedot, jotka liittyvät niiden lainsäädäntöön tehtäviin muutoksiin, jotka saattavat vaikuttaa tämän päätöksen täytäntöönpanoon.
      2.   Tämän päätöksen soveltamista varten jäsenvaltioiden ja Turkin viranomaiset ja laitokset antavat toisilleen apua ja toimivat niin kuin panisivat täytäntöön omaa lainsäädäntöään. Näiden viranomaisten ja laitosten antama hallinnollinen apu on pääsääntöisesti maksutonta. Jäsenvaltioiden ja Turkin toimivaltaiset viranomaiset voivat kuitenkin sopia, että tietyt kustannukset korvataan.
      3.   Jäsenvaltioiden ja Turkin viranomaiset ja laitokset voivat tämän päätöksen soveltamista varten olla suoraan yhteydessä toisiinsa ja asianomaisiin henkilöihin tai heidän edustajiinsa.
      4.   Tämän päätöksen soveltamisalaan kuuluvilla laitoksilla ja henkilöillä on vastavuoroinen tiedotus- ja yhteistyövelvollisuus tämän päätöksen moitteettoman soveltamisen varmistamiseksi.
      5.   Tämän päätöksen soveltamisalaan kuuluvien henkilöiden on ilmoitettava mahdollisimman pian toimivaltaisen jäsenvaltion laitoksille tai Turkin laitoksille, jos se on toimivaltainen valtio, ja asuinjäsenvaltion laitoksille tai Turkin laitoksille, jos se on asuinvaltio, kaikista henkilökohtaisessa tai perheensä tilanteessa tapahtuneista muutoksista, joilla on vaikutuksia heidän oikeuksiinsa etuuksiin tämän päätöksen perusteella.
      6.   Jos 5 kohdassa tarkoitettua tiedottamisvelvollisuutta ei noudateta, siitä voi aiheutua oikeasuhteisia toimenpiteitä kansallisen lainsäädännön mukaisesti. Toimenpiteiden on kuitenkin oltava vastaavia kuin ne, joita sovelletaan kansallisen lainsäädännön nojalla samanlaisissa tilanteissa, eivätkä ne saa tehdä etuuden hakijoille mahdottomaksi tai liian vaikeaksi käytännössä käyttää heille tällä päätöksellä annettuja oikeuksia.
      7.   Jäsenvaltiot ja Turkki voivat kansallisessa lainsäädännössä ottaa käyttöön erityissäännöksiä, joilla varmistetaan, että etuuden saajat, jotka oleskelevat tai asuvat sen valtion ulkopuolella, jossa velallislaitos sijaitsee, täyttävät etuuksiin oikeuttavat edellytykset. Näiden säännösten on oltava oikeasuhtaisia ja tämän päätöksen periaatteiden mukaisia, eivätkä ne saa sisältää kansalaisuuteen perustuvaa syrjintää. Säännökset annetaan tiedoksi assosiaationeuvostolle.
      6 artikla
      Hallinnolliset tarkastukset ja lääkärintarkastukset
      1.   Tätä artiklaa sovelletaan 2 artiklassa tarkoitettuihin ja 1 artiklan 1 kohdan i alakohdan mukaisia siirrettäviä etuuksia saaviin henkilöihin sekä tämän päätöksen täytäntöönpanosta vastaaviin laitoksiin.
      2.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee Turkissa, taikka oleskelee tai asuu Turkissa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä lääkärintarkastuksen oleskelu- tai asuinpaikan laitoksen soveltamassa lainsäädännössä säädettyjen menettelyjen mukaisesti.
      Velallislaitos ilmoittaa oleskelu- tai asuinpaikan laitokselle mahdolliset lääkärintarkastuksessa tarvittaessa huomioitavat erityisvaatimukset ja seikat, joihin lääkärintarkastuksen on kohdistuttava.
      Oleskelu- tai asuinpaikan laitoksen on toimitettava raportti lääkärintarkastusta pyytäneelle velallislaitokselle.
      Velallislaitos varaa oikeuden tarkastuttaa etuudensaaja valitsemallaan lääkärillä joko alueella, jossa etuuden saaja tai hakija oleskelee tai asuu, tai maassa, jossa velallislaitos sijaitsee. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      3.   Jos etuuden saaja tai hakija taikka hänen perheenjäsenensä oleskelee tai asuu jäsenvaltion alueella, kun taas velallislaitos sijaitsee Turkissa, taikka oleskelee tai asuu Turkissa, kun taas velallislaitos sijaitsee jäsenvaltiossa, etuudensaajan oleskelu- tai asuinpaikan laitos suorittaa velallislaitoksen pyynnöstä hallinnollisen tarkastuksen.
      Oleskelu- tai asuinpaikan laitoksen on toimitettava raportti velallislaitokselle, joka pyysi hallinnollista tarkastusta.
      Velallislaitos varaa oikeuden tarkastuttaa etuudensaajan tilanne valitsemallaan ammattilaisella. Etuudensaajaa voidaan pyytää palaamaan velallislaitoksen valtioon kuitenkin vain, jos hän pystyy matkustamaan sinne vaarantamatta terveyttään ja jos velallislaitos maksaa matka- ja asumiskustannukset.
      4.   Yksi tai useampi jäsenvaltio ja Turkki voivat sopia muista hallinnollisista määräyksistä edellyttäen, että ne ilmoittavat asiasta assosiaationeuvostolle.
      5.   Tämän päätöksen 5 artiklan 2 kohdan mukaisesta maksuttoman keskinäisen hallinnollisen avun periaatteesta poiketen tarkastusten suorittamista pyytänyt velallislaitos hyvittää tämän artiklan 2 ja 3 kohdassa tarkoitettujen tarkastusten tosiasialliset kustannukset laitokselle, jota pyydettiin suorittamaan ne.
      7 artikla
      Sopimuksen 25 artiklan soveltaminen
      Sopimuksen 25 artiklaa sovelletaan, jos osapuoli katsoo, että toinen osapuoli ei ole noudattanut 5 ja 6 artiklan mukaisia velvoitteita.
      8 artikla
      Erityissäännökset Turkin lainsäädännön soveltamiseksi
      Assosiaationeuvosto voi tarvittaessa antaa tämän päätöksen liitteessä II erityissäännöksiä Turkin lainsäädännön soveltamiseksi.
      9 artikla
      Kahdenvälisissä sopimuksissa olevat hallinnolliset menettelyt
      Jäsenvaltioiden ja Turkin välisiin kahdenvälisiin sopimuksiin sisältyviä hallinnollisia menettelyjä voidaan soveltaa edelleen edellyttäen, että näillä menettelyillä ei ole kielteisiä vaikutuksia asianomaisten henkilöiden tässä päätöksessä vahvistettuihin oikeuksiin tai velvollisuuksiin.
      10 artikla
      Tämän päätöksen täytäntöönpanoa koskevia hallinnollisia menettelyitä täydentävät sopimukset
      Vähintään yksi jäsenvaltio ja Turkki voivat tehdä sopimuksia, joiden tarkoituksena on täydentää tämän päätöksen täytäntöönpanoa koskevia hallinnollisia menettelyitä, erityisesti petosten ja virheiden estämiseksi ja torjumiseksi.
      IV   OSA

         SIIRTYMÄ- JA LOPPUSÄÄNNÖKSET

      11 artikla
      Siirtymäsäännökset
      1.   Tämän päätöksen perusteella ei kerry oikeuksia sen voimaantulopäivää edeltävältä ajalta.
      2.   Jollei 1 kohdasta muuta johdu, oikeuden saa tämän päätöksen mukaisesti, vaikka se liittyy päätöksen voimaantulopäivää edeltävään tapahtumaan.
      3.   Etuudet, joita ei ole myönnetty tai joiden suorittaminen on keskeytetty asianomaisen henkilön kansalaisuuden tai asuinpaikan vuoksi, annetaan tai palautetaan henkilön pyynnöstä tämän päätöksen voimaantulopäivästä edellyttäen, että oikeudet, joiden perusteella etuuksia on aiemmin annettu, eivät ole johtaneet kertasuorituksen maksamiseen.
      4.   Jos 3 kohdassa tarkoitettu pyyntö esitetään kahden vuoden kuluessa tämän päätöksen voimaantulopäivästä, päätöksen mukaisesti saadut oikeudet tulevat voimaan kyseisestä päivästä alkaen eikä kyseisiin henkilöihin voida soveltaa minkään jäsenvaltion tai Turkin lainsäädäntöä oikeuksien menettämisestä tai rajoittamisesta.
      5.   Jos 3 kohdassa tarkoitettu pyyntö tehdään 4 kohdassa tarkoitetun kahden vuoden määräajan kuluttua, oikeudet, joita ei ole menetetty tai jotka eivät ole vanhentuneet, tulevat voimaan pyynnön esittämispäivänä, ellei jonkin jäsenvaltion tai Turkin lainsäädännön suotuisamman säännöksen soveltamisesta muuta johdu.
      6.   Tämän päätöksen perusteella ei saa rajoittaa tai määrätä menetetyksi sellaisen henkilön oikeuksia, jolle jokin jäsenvaltio on myöntänyt eläkettä tai erityistä maksuihin perustumatonta rahaetuutta ennen tämän päätöksen voimaantulopäivää päätöksen N:o 3/80 6 artiklan 1 kohdan välittömän oikeusvaikutuksen seurauksena.
      12 artikla
      Päätöksen liitteet
      Tämän päätöksen liitteet ovat sen erottamaton osa.
      13 artikla
      Kumoaminen
      Kumotaan päätös N:o 3/80 tämän päätöksen voimaantulopäivästä.
      14 artikla
      Voimaantulo
      Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

         Tehty …

               Assosiaationeuvoston puolesta

               Puheenjohtaja

         (1)  EYVL 217, 29.12.1964, s. 3687.

         (2)  EYVL L 293, 29.12.1972, s. 3.

         (3)  EYVL C 110, 25.4.1983, s. 60.

         (4)  EUVL L 344, 29.12.2010, s. 1.

         (5)  EUVL L 166, 30.4.2004, s. 1.

         (6)  EUVL L 284, 30.10.2009, s. 1.

         LIITE I

            LUETTELO MAKSUIHIN PERUSTUMATTOMISTA ERITYISISTÄ RAHAETUUKSISTA TURKISSA

         LIITE II

            ERITYISSÄÄNNÖKSET TURKIN LAINSÄÄDÄNNÖN SOVELTAMISEKSI


Avis juridique important

|

31987D0514

87/514/ETY: Neuvoston päätös tehty 28 päivänä syyskuuta 1987 Euroopan talousyhteisön ja Tunisian tasavallan yhteistyösopimuksen lisäpöytäkirjan tekemisestä

Virallinen lehti nro L 297 , 21/10/1987 s. 0035 - 0035 Suomenk. erityispainos Alue 11 Nide 13 s. 0070  Ruotsink. erityispainos Alue 11 Nide 13 s. 0070

NEUVOSTON PÄÄTÖS,tehty 28 päivänä syyskuuta 1987,Euroopan talousyhteisön ja Tunisian tasavallan yhteistyösopimuksen lisäpöytäkirjan tekemisestä (87/514/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 238 artiklan,ottaa huomioon komission suosituksen(1),ottaa huomioon Euroopan parlamentin puoltavan lausunnon(2),sekä katsoo, ettäolisi hyväksyttävä Tunisissa 25 päivänä huhtikuuta 1976 allekirjoitetun Euroopan talousyhteisön ja Tunisian tasavallan yhteistyösopimuksen lisäpöytäkirja(3),ON PÄÄTTÄNYT SEURAAVAA:1 artikla Hyväksytään yhteisön puolesta Euroopan talousyhteisön ja Tunisian tasavallan yhteistyösopimuksen lisäpöytäkirja.Pöytäkirjan teksti on tämän päätöksen liitteenä.2 artikla Neuvoston puheenjohtaja tekee pöytäkirjan 8 artiklassa määrätyn ilmoituksen(4).3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 28 päivänä syyskuuta 1987.Neuvoston puolestaPuheenjohtajaB. HAARDER(1) EYVL N:o C 104, 21.4.1987, s. 23(2) Puoltava lausunto on annettu 16 päivänä syyskuuta 1987.(3) EYVL N:o L 265, 27.9.1978, s. 2(4) Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä.


Avis juridique important

|

32000D0421

2000/421/EY: Neuvoston päätös, tehty 13 päivänä kesäkuuta 2000, elintarvikeapua koskevan vuoden 1999 yleissopimuksen tekemisestä Euroopan yhteisön puolesta

Virallinen lehti nro L 163 , 04/07/2000 s. 0037 - 0037

Neuvoston päätös,tehty 13 päivänä kesäkuuta 2000,elintarvikeapua koskevan vuoden 1999 yleissopimuksen tekemisestä Euroopan yhteisön puolesta(2000/421/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 181 artiklan yhdessä 300 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Yhteisö on osapuolena vuoden 1995 kansainvälisessä viljasopimuksessa, joka sisältää kaksi erillistä oikeudellista asiakirjaa eli viljojen kauppaa koskevan yleissopimuksen ja elintarvikeapua koskevan yleissopimuksen. Näiden sopimusten voimassaoloaikaa on pidennetty 30 päivään kesäkuuta 1999.(2) Viljojen kauppaa koskevan vuoden 1995 yleissopimuksen voimassaoloaikaa pidennetään 30 päivään kesäkuuta 2001.(3) Elintarvikeapua koskevaan uuteen vuoden 1999 yleissopimukseen liittyvät neuvottelut on saatu päätökseen.(4) Kyseinen yleissopimus on allekirjoitettu yhteisön puolesta, ja sopimuksen väliaikaisesta soveltamisesta säädetään 29 päivänä kesäkuuta 1999 tehdyssä neuvoston päätöksessä 1999/576/EY(2).(5) Elintarvikeapua koskeva sopimus olisi hyväksyttävä,ON PÄÄTTÄNYT SEURAAVAA:Ainoa artikla1. Elintarvikeapua koskeva vuoden 1999 yleissopimus hyväksytään Euroopan yhteisön puolesta.Yleissopimus on päätöksen 1999/576/EY liitteenä.2. Neuvoston puheenjohtaja tallettaa Euroopan yhteisön puolesta elintarvikeapua koskevan vuoden 1999 yleissopimuksen XXII artiklan b kohdan mukaisen hyväksymisasiakirjan Yhdistyneiden Kansakuntien pääsihteerin huostaan.Tehty Luxemburgissa 13 päivänä kesäkuuta 2000.Neuvoston puolestaPuheenjohtajaJ. Gama(1) Lausunto annettu 4. toukokuuta 2000 (ei vielä julkaistu virallisessa lehdessä).(2) EYVL L 222, 24.8.1999, s. 38.


title: Neuvoston päätös (YUTP) 2015/2008, annettu 10 päivänä marraskuuta 2015, Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta

text:
               11.11.2015

               FI

               Euroopan unionin virallinen lehti

               L 294/69

         NEUVOSTON PÄÄTÖS (YUTP) 2015/2008,
   annettu 10 päivänä marraskuuta 2015,
   Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 12 päivänä elokuuta 2010 päätöksen 2010/452/YUTP (1), jolla jatkettiin neuvoston yhteisellä toiminnalla 2008/736/YUTP (2) perustettua Georgiassa toteutettavaa Euroopan unionin tarkkailuoperaatiota, jäljempänä ’EUMM Georgia’ tai ’operaatio’.

               (2)

               Neuvosto hyväksyi 16 päivänä joulukuuta 2014 päätöksen 2010/452/YUTP muuttamista koskevan päätöksen 2014/915/YUTP (3), jolla operaation voimassaoloa jatkettiin 14 päivään joulukuuta 2016 ja jossa säädettiin rahoitusohjeesta 14 päivään joulukuuta 2015 saakka.

               (3)

               Olisi säädettävä uudesta rahoitusohjeesta 15 päivänä joulukuuta 2015 alkavalle ja 14 päivänä joulukuuta 2016 päättyvälle kaudelle.

               (4)

               Päätös 2010/452/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/452/YUTP seuraavasti:

               1)

               Lisätään 14 artiklan 1 kohtaan alakohta seuraavasti:
               ”Operaatioon liittyviin menoihin tarkoitettu rahoitusohje on 17 640 000 euroa 15 päivän joulukuuta 2015 ja 14 päivän joulukuuta 2016 välisenä aikana.”.

               2)

               Korvataan 14 artiklan 2 ja 3 kohta seuraavalla kohdalla:
               ”2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti. Luonnolliset henkilöt ja oikeushenkilöt voivat osallistua EUMM Georgian hankintamenettelyihin rajoituksetta. Lisäksi EUMM Georgian ostamiin tavaroihin ei sovelleta alkuperäsääntöjä.”.

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 15 päivästä joulukuuta 2015.

      Tehty Brysselissä 10 päivänä marraskuuta 2015.

            Neuvoston puolesta

            Puheenjohtaja

         P. GRAMEGNA

      (1)  Neuvoston päätös 2010/452/YUTP, annettu 12 päivänä elokuuta 2010, Georgiassa toteutettavasta Euroopan unionin tarkkailuoperaatiosta, EUMM Georgia (EUVL L 213, 13.8.2010, s. 43).

      (2)  Neuvoston yhteinen toiminta 2008/736/YUTP, hyväksytty 15 päivänä syyskuuta 2008, Georgiassa toteutettavasta Euroopan unionin tarkkailuoperaatiosta, EUMM Georgia (EUVL L 248, 17.9.2008, s. 26).

      (3)  Neuvoston päätös 2014/915/YUTP, annettu 16 päivänä joulukuuta 2014, Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta (EUVL L 360, 17.12.2014, s. 56).


Euroopan parlamentin päätös koskien José Ribeiro e Castron parlamentaarisen koskemattomuuden pidättämistä koskevaa pyyntöä (2000/2178(IMM))


title: 2014/347/EU: Neuvoston päätös, annettu 20 päivänä helmikuuta 2014 , Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Armenian tasavallan puitesopimusta Armenian tasavallan osallistumista unionin ohjelmiin säätelevistä yleisistä periaatteista, tekemisestä

text:
               13.6.2014

               FI

               Euroopan unionin virallinen lehti

               L 174/1

         NEUVOSTON PÄÄTÖS,
   annettu 20 päivänä helmikuuta 2014,
   Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen liitettävän pöytäkirjan, joka koskee Euroopan unionin ja Armenian tasavallan puitesopimusta Armenian tasavallan osallistumista unionin ohjelmiin säätelevistä yleisistä periaatteista, tekemisestä

      (2014/347/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114, 168, 169 ja 172 artiklan, 173 artiklan 3 kohdan sekä 188 ja 192 artiklan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvoston päätöksen 2012/777/EU (1) mukaisesti 17 päivänä joulukuuta 2012 allekirjoitettiin unionin puolesta Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen liitettävä pöytäkirja (2), joka koskee Euroopan unionin ja Armenian puitesopimusta Armenian osallistumista unionin ohjelmiin säätelevistä yleisistä periaatteista, jäljempänä ’pöytäkirja’.

               (2)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen liitettävä pöytäkirja, joka koskee Euroopan unionin ja Armenian tasavallan puitesopimusta Armenian tasavallan osallistumista unionin ohjelmiin säätelevistä yleisistä periaatteista.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja antaa unionin puolesta pöytäkirjan 10 artiklassa tarkoitetun ilmoituksen (3).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä helmikuuta 2014.

            Neuvoston puolesta

            Puheenjohtaja

         K. HATZIDAKIS

      (1)  EUVL L 340, 13.12.2012, s. 26

      (2)  Katso tämän virallisen lehden sivu 3.

      (3)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.


title: 2011/53/EU: Neuvoston päätös, annettu 18 päivänä tammikuuta 2011 , Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa maatalouden sekakomiteassa omaksuttavasta Euroopan unionin kannasta mainitun sopimuksen liitteen 3 mukauttamiseen

text:
               28.1.2011

               FI

               Euroopan unionin virallinen lehti

               L 25/5

         NEUVOSTON PÄÄTÖS,
   annettu 18 päivänä tammikuuta 2011,
   Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa maatalouden sekakomiteassa omaksuttavasta Euroopan unionin kannasta mainitun sopimuksen liitteen 3 mukauttamiseen
   (2011/53/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja Sveitsin valaliiton välinen maataloustuotteiden kauppaa koskeva sopimus (1), jäljempänä ’sopimus’, tuli voimaan 1 päivänä kesäkuuta 2002.

               (2)

               Sopimuksen 6 artiklalla perustetaan maatalouden sekakomitea, jonka tehtävänä on huolehtia sopimuksen hallinnoinnista ja taata sen moitteeton täytäntöönpano.

               (3)

               Sopimuksen 11 artiklassa määrätään, että maatalouden sekakomitea voi päättää muuttaa sopimuksen liitteitä.

               (4)

               Jotta voidaan ottaa huomioon kahdenvälisen juustojen kaupan täysi vapautuminen, joka toteutui 1 päivänä kesäkuuta 2007, ja maantieteellisten merkintöjen suoja, josta määrätään sopimuksen uudessa liitteessä 12 ja jota varten eritelmien olisi oltava yhtenäiset etenkin juustojen osalta, on tehtävä tarpeelliset mukautukset sopimuksen liitteeseen 3.

               (5)

               Seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom (2) 5 artiklan 2 kohdan ensimmäisessä alakohdassa säädetään, että Euroopan unionin kannan maatalouden sekakomiteassa vahvistaa neuvosto komission ehdotuksesta.

               (6)

               Unionin olisi sen vuoksi omaksuttava maatalouden sekakomiteassa tähän liitetyn päätösluonnoksen mukainen kanta,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa maatalouden sekakomiteassa omaksuttava Euroopan unionin kanta sopimuksen mukautuksiin, jotka koskevat harmonoidun järjestelmän nimikkeeseen 0406 kuuluvien tuotteiden kahdenvälistä kauppaa, sen huomioon ottamiseksi, että kauppa tällä alalla on täysin vapautettu, perustuu tähän päätökseen liitettyyn maatalouden sekakomitean päätösluonnokseen.
   2 artikla
   Maatalouden sekakomitean päätös julkaistaan Euroopan unionin virallisessa lehdessä viivytyksettä sen jälkeen, kun se on hyväksytty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä tammikuuta 2011.

            Neuvoston puolesta

            Puheenjohtaja

         MATOLCSY Gy.

      (1)  EYVL L 114, 30.4.2002, s. 132.

      (2)  EYVL L 114, 30.4.2002, s. 1.

      Luonnos
      Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetun
      MAATALOUDEN SEKAKOMITEAN PÄÄTÖS N:o …/2010,
      annettu …,
      Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 3 muuttamisesta
      MAATALOUDEN SEKAKOMITEA, joka
      ottaa huomioon Euroopan yhteisön ja Sveitsin valaliiton välisen sopimuksen maataloustuotteiden kaupasta (1), jäljempänä ’sopimus’, ja erityisesti sen 11 artiklan,
      sekä katsoo seuraavaa:

                  (1)

                  Sopimus tuli voimaan 1 päivänä kesäkuuta 2002.

                  (2)

                  Sopimuksen liitteessä 3 määrätään juustoa koskevista myönnytyksistä, erityisesti juustojen kaupan vapauttamisesta asteittain viiden vuoden aikana sopimuksen voimaantulosta alkaen.

                  (3)

                  Euroopan unioni ja Sveitsin valaliitto sopivat lisäävänsä sopimukseen uuden liitteen 12 maataloustuotteiden ja elintarvikkeiden alkuperänimitysten ja maantieteellisten merkintöjen suojasta, minkä vuoksi eritelmien olisi etenkin juustojen osalta oltava yhdenmukaiset.

                  (4)

                  Tämän seurauksena liite 3 olisi tarkistettava niin, että siinä otetaan huomioon sekä juustojen kaupan täysi vapautuminen, joka toteutui 1 päivänä kesäkuuta 2007, että maantieteellisten merkintöjen suoja, josta määrätään uudessa liitteessä 12,

            ON HYVÄKSYNYT TÄMÄN PÄÄTÖKSEN:
      1 artikla
      Korvataan Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liite 3 ja sen lisäykset tämän päätöksen liitteessä olevalla tekstillä.
      2 artikla
      Tämä päätös tulee voimaan päivänä, jona sekakomitea hyväksyy sen.

         Tehty …

               Maatalouden sekakomitean puolesta

               Puheenjohtaja ja Sveitsin valtuuskunnan johtaja

               EU:n valtuuskunnan johtaja

               Komitean sihteeri

         (1)  EYVL L 114, 30.4.2002, s. 132.

         LIITE

               ”LIITE 3

                           1.

                           Kaikkien harmonoidun järjestelmän nimikkeeseen 0406 kuuluvien tuotteiden kahdenvälinen kauppa on vapautettu kokonaan 1 päivästä kesäkuuta 2007 alkaen poistamalla kaikki tullit ja kiintiöt.

                           2.

                           Euroopan unioni ei sovella vientitukea Sveitsiin vietäviin juustoihin. Sveitsi ei sovella vientitukea (1) Euroopan unioniin vietäviin juustoihin.

                           3.

                           Kaikki Euroopan unionista tai Sveitsistä peräisin olevat ja niiden välisen kaupan kohteena olevat CN-koodiin 0406 kuuluvat tuotteet vapautetaan tuontiluvan esittämisestä.

                           4.

                           Euroopan unioni ja Sveitsi varmistavat, etteivät muut tuontiin ja vientiin vaikuttavat toimenpiteet vaaranna niiden toisilleen myöntämiä etuuksia.

                           5.

                           Jos hintakehitys ja/tai tuonnin kehitys aiheuttaa häiriön toisen osapuolen markkinoille, tämän sopimuksen 6 artiklalla perustetussa komiteassa käydään kumman tahansa osapuolen pyynnöstä mahdollisimman pian neuvottelut asianmukaisten ratkaisujen löytämiseksi. Tätä varten osapuolet sopivat vaihtavansa säännöllisesti hintatietoja sekä muita merkityksellisiä tietoja paikallisesti tuotettujen juustojen ja tuontijuustojen markkinoista.

            (1)  Perusmäärät, joihin vientitukien poistaminen perustui, laskettiin osapuolten yhteisen sopimuksen mukaisesti sopimuksen voimaantulohetkenä todennäköisesti sovellettavien maidon virallisten hintojen erotuksena, ja niihin lisättiin juustoksi jalostettavalle maidolle maksettava lisäosa. Tämä laskettiin kyseisten juustojen valmistukseen tarvittavan maitomäärän perusteella ja, kiintiöiden alaisia juustoja lukuun ottamatta, tuloksesta vähennettiin yhteisön tulli.”


title: 2009/125/EY: Komission päätös, tehty 12 päivänä helmikuuta 2009 , yhteisön rahoituksesta pienten märehtijäin ruton torjumiseksi Marokossa

text:
               13.2.2009

               FI

               Euroopan unionin virallinen lehti

               L 42/20

      KOMISSION PÄÄTÖS,
   tehty 12 päivänä helmikuuta 2009,
   yhteisön rahoituksesta pienten märehtijäin ruton torjumiseksi Marokossa
   (2009/125/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 8 artiklan,
   sekä katsoo seuraavaa:

               (1)

               Päätöksen 90/424/ETY mukaisesti yhteisö voi tukea taudin torjuntaa kolmannessa maassa, jos taudin esiintyminen ja leviäminen kyseisessä kolmannessa maassa voi olla vaaraksi yhteisölle.

               (2)

               Pienten märehtijäin rutto on erittäin tarttuva pienten märehtijöiden tauti, joka on hyvin samankaltainen kuin karjarutto. Viime vuosikymmenen aikana tauti on osoittanut erittäin selviä leviämisen merkkejä sekä Afrikassa että Aasiassa.

               (3)

               Marokko on ilmoittanut komissiolle, että pienten märehtijäin ruttoa on havaittu sen alueella ja että tauti on levinnyt laajalle erittäin lyhyen ajan kuluessa. Marokossa hiljattain havaittu viruskanta on tyyppiä, jota ei aiemmin ollut löydetty Afrikassa.

               (4)

               Pienten märehtijäin ruttoa voidaan torjua rokotuksilla, ja käytettävissä on rokote, joka antaa suojan kaikkia serotyyppejä vastaan ja tarjoaa pitkäaikaisen suojan tautia vastaan.

               (5)

               Marokon viranomaiset ovat laatineet rokotusstrategian. Viranomaiset ovat toimittaneet strategian komissiolle ja pyytäneet yhteisöltä rahoitustukea.

               (6)

               Pienten märehtijäin ruton leviämistä yhteisöön ei aina voida estää yhteisön rajoilla toteutettavilla toimenpiteillä. Tällaisen taudin puhkeamisella yhteisössä olisi erittäin vakavia seurauksia, ja sen vuoksi se on estettävä. Tästä syystä on aiheellista tukea Marokkoa sen pyrkimyksissä torjua kyseinen tauti, estää sen kehittyminen endeemiseksi Marokossa ja järjestää Marokolle rokotteita käytettäväksi pienten märehtijäin ruton vastaisessa rokotusohjelmassa. Rahoituksen enimmäismäärä olisi täsmennettävä.

               (7)

               Koska tilanne edellyttää kiireellisiä toimia, tässä päätöksessä säädetyt toimenpiteet olisi suotavaa saada päätökseen viimeistään 31 päivänä toukokuuta 2009.

               (8)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON PÄÄTTÄNYT SEURAAVAA:
   1 artikla
   1.   Komissio toimittaa Marokon viranomaisille rokotteita käytettäväksi Marokossa meneillään olevassa pienten märehtijäin ruton vastaisessa rokotusohjelmassa.
   2.   Komissio toteuttaa 1 kohdassa tarkoitetut toimenpiteet yhteistyössä Marokon viranomaisten kanssa. Marokon viranomaisille toimitettavat rokotteet on käytettävä pienten märehtijäin ruton vastaisessa rokotusstrategiassa, joka toteutetaan Marokossa vuonna 2009.
   2 artikla
   1.   Komissio vastaa kaikista kustannuksista, jotka aiheutuvat 1 artiklan 1 kohdassa tarkoitetuista toimenpiteistä; kustannusten enimmäismäärä on 1 500 000 euroa.
   2.   Komissio tekee 1 kohdassa tarkoitettuja toimenpiteitä varten hankintasopimuksen (toimitussopimuksen) käyttäen asianmukaista tarjouskilpailumenettelyä, joka on käynnistettävä 31 päivään toukokuuta 2009 mennessä.
   3.   Terveys- ja kuluttaja-asioiden pääosaston pääjohtaja valtuutetaan allekirjoittamaan 2 kohdassa tarkoitettu sopimus komission puolesta.
   3 artikla
   Edellä 1 ja 2 artiklassa säädetyt rahoitusosuudet rahoitetaan Euroopan yhteisöjen vuoden 2009 talousarvion budjettikohdasta 17 04 02 01.

      Tehty Brysselissä 12 päivänä helmikuuta 2009.

            Komission puolesta

         Androulla VASSILIOU

            Komission jäsen

      (1)  EYVL L 224, 18.8.1990, s. 19.


title: 2008/659/EY: Neuvoston päätös, tehty 24 päivänä heinäkuuta 2008 , alueiden komitean espanjalaisen varajäsenen nimeämisestä

text:
               12.8.2008

               FI

               Euroopan unionin virallinen lehti

               L 215/5

      NEUVOSTON PÄÄTÖS,
   tehty 24 päivänä heinäkuuta 2008,
   alueiden komitean espanjalaisen varajäsenen nimeämisestä
   (2008/659/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komitean varajäsenen paikka on vapautunut José Félix GARCÍA CALLEJAn kuoleman johdosta,

         ON PÄÄTTÄNYT SEURAAVAA:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivän tammikuuta 2010:
   Alberto GARCÍA CERVIÑO, Director General de Asuntos Europeos y Cooperación al Desarrollo.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 24 päivänä heinäkuuta 2008.

            Neuvoston puolesta

            Puheenjohtaja

         B. HORTEFEUX

      (1)  EYV L 56, 25.2.2006, s. 75.


title: Euroopan parlamentin päätös (EU) 2016/1465, annettu 28 päivänä huhtikuuta 2016, vastuuvapauden myöntämisestä kuluttaja-, terveys-, maatalous- ja elintarvikeasioiden toimeenpanoviraston (entinen kuluttaja-, terveys- ja elintarvikeasioiden toimeenpanovirasto) talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/124

         EUROOPAN PARLAMENTIN PÄÄTÖS (EU) 2016/1465,
   annettu 28 päivänä huhtikuuta 2016,
   vastuuvapauden myöntämisestä kuluttaja-, terveys-, maatalous- ja elintarvikeasioiden toimeenpanoviraston (entinen kuluttaja-, terveys- ja elintarvikeasioiden toimeenpanovirasto) talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2014 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2014 (COM(2015) 377 – C8-0199/2015) (2),

               —

               ottaa huomioon kuluttaja-, terveys-, maatalous- ja elintarvikeasioiden toimeenpanoviraston (entinen kuluttaja-, terveys- ja elintarvikeasioiden toimeenpanovirasto) lopullisen tilinpäätöksen varainhoitovuodelta 2014 (3),

               —

               ottaa huomioon komission kertomuksen varainhoitovuotta 2013 koskevien vastuuvapauspäätösten seurannasta (COM(2015) 505) sekä kertomuksen liitteinä olevat komission yksiköiden valmisteluasiakirjat (SWD(2015) 194, SWD(2015) 195),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2014 toimitetuista sisäisistä tarkastuksista (COM(2015) 441) sekä kertomuksen liitteenä olevan komission yksiköiden valmisteluasiakirjan (SWD(2015) 170),

               —

               ottaa huomioon tilintarkastustuomioistuimen kertomuksen kuluttaja-, terveys-, maatalous- ja elintarvikeasioiden toimeenpanoviraston (entinen kuluttaja-, terveys- ja elintarvikeasioiden toimeenpanovirasto) tilinpäätöksestä varainhoitovuodelta 2014 sekä viraston vastauksen (4),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (5) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä toimeenpanovirastoille (05585/2016 – C8-0040/2016),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (7) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (8) ja erityisesti sen 66 artiklan ensimmäisen ja toisen kohdan,

               —

               ottaa huomioon kuluttaja-, terveys- ja elintarvikeasioiden toimeenpanoviraston perustamisesta ja päätöksen 2004/858/EY kumoamisesta 17. joulukuuta 2013 annetun komission täytäntöönpanopäätöksen 2013/770/EU (9),

               —

               ottaa huomioon täytäntöönpanopäätöksen 2013/770/EU muuttamisesta kuluttaja-, terveys- ja elintarvikeasioiden toimeenpanoviraston muuttamiseksi kuluttaja-, terveys-, maatalous- ja elintarvikeasioiden toimeenpanovirastoksi 17. joulukuuta 2014 annetun komission täytäntöönpanopäätöksen 2014/927/EU (10),

               —

               ottaa huomioon työjärjestyksen 93 artiklan ja liitteen V,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0140/2016),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteiden mukaisesti;

               1.

               myöntää kuluttaja-, terveys-, maatalous- ja elintarvikeasioiden toimeenpanoviraston (entinen kuluttaja-, terveys- ja elintarvikeasioiden toimeenpanovirasto) johtajalle vastuuvapauden toimeenpanoviraston talousarvion toteuttamisesta varainhoitovuonna 2014;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka III – Komissio ja toimeenpanovirastot, sekä 28. huhtikuuta 2016 antamassaan päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2014 vastuuvapausmenettelyssä (11);

               3.

               kehottaa puhemiestä välittämään tämän päätöksen, päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka III – Komissio, ja näihin päätöksiin erottamattomasti kuuluvan päätöslauselman kuluttaja-, terveys-, maatalous- ja elintarvikeasioiden toimeenpanoviraston (entinen kuluttaja-, terveys- ja elintarvikeasioiden toimeenpanovirasto) johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 51, 20.2.2014.

      (2)  EUVL C 377, 13.11.2015, s. 1.

      (3)  EUVL C 367, 5.11.2015, s. 2.

      (4)  EUVL C 409, 9.12.2015, s. 56.

      (5)  EUVL C 377, 13.11.2015, s. 146.

      (6)  EUVL L 298, 26.10.2012, s. 1.

      (7)  EYVL L 11, 16.1.2003, s. 1.

      (8)  EUVL L 297, 22.9.2004, s. 6.

      (9)  EUVL L 341, 18.12.2013, s. 69.

      (10)  EUVL L 363, 18.12.2014, s. 183.

      (11)  Hyväksytyt tekstit, P8_TA(2016)0148 (ks. tämän virallisen lehden sivu 91).


title: Neuvoston päätös 2014/198/YUTP, annettu 10 päivänämaaliskuuta 2014 , merirosvouksesta epäiltyjen ja sen johdostatakavarikoidun omaisuuden siirtämistä Euroopan unionin johtamiltamerivoimilta Tansanian yhdistyneen tasavallan huostaan koskevistaedellytyksistä tehdyn Euroopan unionin ja Tansanian yhdistyneentasavallan välisen sopimuksen allekirjoittamisesta ja tekemisestä

text:
               11.4.2014

               FI

               Euroopan unionin virallinen lehti

               L 108/1

         NEUVOSTON PÄÄTÖS 2014/198/YUTP,
   annettu 10 päivänä maaliskuuta 2014,
   merirosvouksesta epäiltyjen ja sen johdosta takavarikoidun omaisuuden siirtämistä Euroopan unionin johtamilta merivoimilta Tansanian yhdistyneen tasavallan huostaan koskevista edellytyksistä tehdyn Euroopan unionin ja Tansanian yhdistyneen tasavallan välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Yhdistyneiden kansakuntien turvallisuusneuvosto antoi 2 päivänä kesäkuuta 2008 päätöslauselman 1816 (2008), jossa kaikkia valtioita kehotettiin tekemään yhteistyötä lainkäyttövallan määrittämisessä sekä Somalian rannikkovesillä tapahtuneisiin merirosvouksiin ja aseellisiin ryöstöihin syyllistyneisiin henkilöihin liittyvässä tutkinnassa ja syytetoimissa. Nämä määräykset on vahvistettu sen jälkeen annetuissa YK:n turvallisuusneuvoston päätöslauselmissa.

               (2)

               Neuvosto hyväksyi 10 päivänä marraskuuta 2008 yhteisen toiminnan 2008/851/YUTP (1) Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta-operaatio).

               (3)

               Yhteisessä toiminnassa 2008/851/YUTP säädetään, että syytetoimia varten kiinniotetut ja pidätetyt henkilöt, joiden epäillään aikovan syyllistyä, syyllistyvän tai syyllistyneen merirosvoukseen tai aseellisiin ryöstöihin Somalian aluevesillä, sekä merirosvouksen tai aseellisten ryöstöjen suorittamiseen käytetty omaisuus voidaan siirtää kolmanteen valtioon, joka haluaa käyttää lainkäyttövaltaansa kyseessä oleviin henkilöihin ja omaisuuteen nähden, jos siirron ehdoista on sovittu asianomaisen kolmannen valtion kanssa sovellettavan kansainvälisen oikeuden, erityisesti ihmisoikeuksia koskevan kansainvälisen oikeuden mukaisesti, sen takaamiseksi, että kehenkään ei kohdisteta kuolemanrangaistusta, kidutusta tai muuta julmaa, epäinhimillistä tai halventavaa kohtelua.

               (4)

               Neuvoston hyväksyttyä 22 päivänä maaliskuuta 2011 päätöksen luvan antamisesta neuvottelujen aloittamiseen unionin ulkoasioiden ja turvallisuuspolitiikan korkea edustaja on neuvotellut Euroopan unionista tehdyn sopimuksen 37 artiklan mukaisesti merirosvouksesta epäiltyjen ja sen johdosta takavarikoidun omaisuuden siirtämistä Euroopan unionin johtamilta merivoimilta Tansanian yhdistyneen tasavallan huostaan koskevista edellytyksistä tehdyn Euroopan unionin ja Tansanian yhdistyneen tasavallan välisen sopimuksen, jäljempänä ’sopimus’.

               (5)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään merirosvouksesta epäiltyjen ja sen johdosta takavarikoidun omaisuuden siirtämistä Euroopan unionin johtamilta merivoimilta Tansanian yhdistyneen tasavallan huostaan koskevista edellytyksistä tehty Euroopan unionin ja Tansanian yhdistyneen tasavallan välinen sopimus, jäljempänä ’sopimus’, unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Neuvoston puheenjohtaja tekee sopimuksen 11 artiklan 1 kohdassa määrätyn ilmoituksen unionin puolesta (2).
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä maaliskuuta 2014.

            Neuvoston puolesta

            Puheenjohtaja

         I. VROUTSIS

      (1)  Neuvoston yhteinen toiminta 2008/851/YUTP, hyväksytty 10 päivänä marraskuuta 2008, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (EUVL L 301, 12.11.2008, s. 33).

      (2)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Avis juridique important

|

41998D0018

Schengenin säännöstö - Toimeenpanevan komitean päätös, tehty 23 päivänä kesäkuuta 1998, niitä kolmansia maita koskevista toimenpiteistä, jotka aiheuttavat ongelmia henkilöiden poistamisen Schengen-alueelta mahdollistavien asiakirjojen myöntämisessä (SCH/Com-ex (98) 18 rev)

Virallinen lehti nro L 239 , 22/09/2000 s. 0197 - 0198

TOIMEENPANEVAN KOMITEAN PÄÄTÖS,tehty 23 päivänä kesäkuuta 1998,niitä kolmansia maita koskevista toimenpiteistä, jotka aiheuttavat ongelmia henkilöiden poistamisen Schengen-alueelta mahdollistavien asiakirjojen myöntämisessä(SCH/Com-ex (98) 18 rev)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 20 artiklan 3 kohdan,ON PÄÄTTÄNYT SEURAAVAA:Niitä kolmansia maita koskevat toimenpiteet, jotka aiheuttavat ongelmia henkilöiden poistamisen Schengen-alueelta mahdollistavien asiakirjojen myöntämisessä, saatetaan liitteenä olevassa asiakirjassa esitetyn menettelyn mukaisiksi.Oostendessa 23 päivänä kesäkuuta 1998.PuheenjohtajaL. TobbackAsia: Niitä kolmansia maita koskevat toimenpiteet, jotka aiheuttavat ongelmia henkilöiden poistamisen Schengen-alueelta mahdollistavien asiakirjojen myöntämisessäSCH/II-Read (98) 2 rev 2Puheenjohtajavaltio Belgia on toistamiseen (toimeenpaneva komitea 15. joulukuuta 1997 Wienissä, keskusryhmä 14. tammikuuta 1998 Brüggessä ja 23. helmikuuta 1998 Luxemburgissa) esittänyt haluavansa löytää ratkaisuja laittomasti maassa oleskelevien kolmansien maiden kansalaisten takaisinotossa esiintyviin ongelmiin.Kysymys on erityisesti siitä, että takaisinotto vaikeutuu, koska Schengen-alueen pääkaupungeissa toimivat ulkomaanedustustot eivät ole riittävän halukkaita yhteistyöhön kulkulupien myöntämisessä. Tällä hetkellä ratkaisumahdollisuuksia tutkitaan kansallisella tasolla. Schengen-sopimuksen mukainen lähestymistapa voisi tarjota tehokkaampia ratkaisuja ongelmiin.Yksi Belgian ehdottamista ratkaisumahdollisuuksista koostuu seuraavista toimenpiteistä: Kun jollakin Schengen-valtiolla on vakavia ongelmia kulkulupatodistusten saamisessa laittomasti maassa oleskelevien kolmansien maiden kansalaisten takaisinottomenettelyä varten, tämä valtio ilmoittaa asiasta ulkomaanedustustolleen kyseisessä maassa ja antaa edustuston tehtäväksi ryhtyä yhteistyössä muiden Schengen-kumppanuusmaiden kanssa toimiin paikan päällä.Ensiksi Schengen-valtioiden lähettiläät voisivat harkita ottavansa yhteyttä paikallisiin viranomaisiin kiinnittääkseen näiden huomiota kansalaistensa takaisinottoa koskeviin ongelmiin sekä esittämään tarvittavia ratkaisuja. Paikan päällä tapahtuvalla toiminnalla on nimittäin se etu, että kyseisen maan viranomaiset ovat ehkä valmiimpia käymään kansalaistensa takaisinottoa koskevia neuvotteluja kuin heidän Schengen-valtioissa toimivat konsulaattiviranomaisensa.Takaisinottoja käsittelevälle alaryhmälle tiedotetaan, mihin toimiin paikan päällä on ryhdytty. Keskusryhmä tiedottaa toimeenpanevalle komitealle toteutetuista toimista sekä saavutetuista tuloksista.Jos yhteydenotot eivät johda tuloksiin, on turvauduttava muihin - epäilemättä pakottavampiin - keinoihin, kuten viisumipolitiikkaan. Näitä toimia olisi tutkittava viisumeita käsittelevän alaryhmän puitteissa.Jokaisella Schengen-valtiolla on edelleenkin oikeus valita, käyttääkö se mahdollisesti esitettyjä vastatoimia vai ei.


Avis juridique important

|

32001B0445

2001/445/EY,EHTY,Euratom: Euroopan parlamentin päätös, tehty 4 päivänä huhtikuuta 2001, varainhoitovuoden tilien päättämisestä Euroopan unionin yleisen talousarvion toteuttamisen osalta varainhoitovuonna 1999 (komissio)

Virallinen lehti nro L 160 , 15/06/2001 s. 0022 - 0024

Euroopan parlamentin päätös,tehty 4 päivänä huhtikuuta 2001,varainhoitovuoden tilien päättämisestä Euroopan unionin yleisen talousarvion toteuttamisen osalta varainhoitovuonna 1999 (komissio)(2001/445/EY, EHTY, Euratom)EUROOPAN PARLAMENTTI, jokaottaa huomioon Euroopan unionin varainhoitovuoden 1999 talousarvion,ottaa huomioon Euroopan unionin varainhoitovuoden 1999 konsolidoidun tulostilin ja taseen (SEC(2000) 537 - C5-0310/2000, SEC(2000) 538 - C5-0311/2000, SEC(2000) 1624 - C5-0313/2000)(1),ottaa huomioon tilintarkastustuomioistuimen vuosikertomuksen varainhoitovuodelta 1999 ja erityiskertomukset sekä toimielinten vastaukset (C5-0617/2000)(2),ottaa huomioon EY:n perustamissopimuksen 248 artiklan mukaisen tilintarkastustuomioistuimen antaman tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta (C5-0617/2000),ottaa huomioon neuvoston 12. maaliskuuta 2001 antaman suosituksen (C5-0127/2001),ottaa huomioon EY:n perustamissopimuksen ja erityisesti sen 276 artiklan, EHTY:n perustamissopimuksen 78 g artiklan ja Euratomin perustamissopimuksen 180 b artiklan,ottaa huomioon 21. joulukuuta 1977 annetun varainhoitoasetuksen ja erityisesti sen 89 artiklan,ottaa huomioon työjärjestyksen 93 artiklan ja liitteen V,ottaa huomioon talousarvion valvontavaliokunnan mietinnön sekä asianomaisten valiokuntien lausunnot (A5-0113/2001),A. ottaa huomioon, että EY:n perustamissopimuksen 275 artiklan mukaisesti komissio antaa talousarvion toteuttamista koskevat tilit,1. toteaa, että varainhoitovuoden 1999 hyväksytyt tulot ja menot ovat seuraavat:>TAULUKON PAIKKA>2. toteaa, että kokonaistulot jakautuivat seuraavasti:>TAULUKON PAIKKA>3. toteaa, että kokonaismenot jakautuivat seuraavasti:>TAULUKON PAIKKA>4. panee merkille komission laatiman vahvistetun taseen:VASTAAVAA>TAULUKON PAIKKA>VASTATTAVAA>TAULUKON PAIKKA>5. on huolestunut siitä, että epäonnistuminen kattavien rahoitusta koskevien selvitysten laadinnassa on osoitus tietojen asianmukaisessa tarkistamisessa, hallinnoinnin valvonnassa ja budjettimenettelyssä esiintyneistä puutteellisuuksista; kehottaa komissiota ottamaan käyttöön tehokkaan kirjanpitojärjestelmän, jotta säännönvastaisuudet voidaan todeta hyvissä ajoin; kehottaa komissiota ottamaan käyttöön menettelyjä, jotta kukin pääosasto ja lähetystö voi laatia väliaikaisen kokonaistilinpäätöksen joka kuudes kuukausi; toteaa, että uudistusohjelman mukaisesti järjestelmä on täysin toimintakelpoinen vuoteen 2003 mennessä;6. muistuttaa, että tilintarkastustuomioistuin katsoo tarkastuslausumassaan, että tase kuvastaa luotettavalla tavalla yhteisön tuloja ja menoja ja rahoitusselvitystä vuoden lopussa, mutta kuten aikaisempinakin vuosina, se on esittänyt varauksia tiettyjen virheiden ja puutteellisuuksien vaikutuksesta vahvistettuun taseeseen, mukaan lukien:a) kiinteän omaisuuden nettomäärän aliarvostus, joka on noin 240 miljoonaa euroa, koska Euroopan parlamentin ja Euroopan yhteisöjen tuomioistuimen rakennuksia ei ole sisällytetty siihen sekä poistojen epäjohdonmukainen käsittely komission eri pääosastojen välillä ja jopa niiden sisällä.b) jäsenvaltioiden maksamattomien lyhytaikaisten saatavien aliarvostus omien varojen ja EMOTR-tukiosaston osalta.c) muiden saatavien olennainen aliarvostus, pääasiassa maksut, joita on maksettu useille välittäville elimille, mutta joita ei ole vielä siirretty lopullisille edunsaajille,d) etukäteismaksujen epäasianmukainen ja riittämätön selvitys 31. joulukuuta 1999 asti, mikä johtuu hyväksyvien virkamiesten kirjaamisvirheestä sekä Sincom2-ohjelman käyttöönottoon liittyvistä teknisistä ongelmista,e) sitoumusten aliarvostus noin 2600 miljoonaa euroa,f) jäljellä olevien sitoumusten yliarvostus noin 940 miljoonaa euroa, koska ne ovat edelleen tileillä, vaikka muita maksuja ei tarvitse enää maksaa, mikä johtuu puutteellisesta valvonnasta komission eri osastoilla,g) mahdollisten saatavien yliarvostus;7. hyväksyy yleisen talousarvion toteuttamiseen liittyvien tilien päättämisen varainhoitovuonna 1999;8. kehottaa puhemiestä välittämään tämän päätöksen neuvostolle, komissiolle, yhteisöjen tuomioistuimelle, tilintarkastustuomioistuimelle ja Euroopan investointipankille sekä julkaisemaan sen Euroopan yhteisöjen virallisessa lehdessä (L-sarja).Julian PriestleypääsihteeriNicole Fontainepuhemies(1) EYVL C 343, 1.12.2000.(2) EYVL C 342, 1.12.2000.


title: Neuvoston päätös, annettu 10 päivänä helmikuuta 2012 , uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan

text:
               24.2.2012

               FI

               Euroopan unionin virallinen lehti

               C 55/1

         NEUVOSTON PÄÄTÖS,
   annettu 10 päivänä helmikuuta 2012,
   uusien jäsenten nimittämisestä eroavien jäsenten tilalle Euroopan ammatillisen koulutuksen kehittämiskeskuksen johtokuntaan
   2012/C 55/01
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (1) ja erityisesti sen 4 artiklan,
   ottaa huomioon komission neuvostolle toimittaman työntekijäjärjestöjen edustajien ryhmän jäsenen nimittämisen,
   sekä katsoo seuraavaa:

               (1)

               Neuvosto nimitti 14 päivänä syyskuuta 2009 (2) tekemällään päätöksellä Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2009 alkavaksi ja 17 päivänä syyskuuta 2012 päättyväksi toimikaudeksi.

               (2)

               Kehittämiskeskuksen johtokunnassa on vapautunut jäsenen paikka työntekijäjärjestöjen edustajien ryhmässä Aleksi KALENIUKSEN erottua,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2012:

      TYÖNTEKIJÄJÄRJESTÖJEN EDUSTAJAT:

               SUOMI

               Erkki LAUKKANEN
               Suomen Ammattiliittojen Keskusjärjestö SAK,
               Toimihenkilökeskusjärjestö STTK,
               Korkeasti koulutettujen työmarkkinakeskusjärjestö AKAVA

      Tehty Brysselissä 10 päivänä helmikuuta 2012.

            Neuvoston puolesta

            Puheenjohtaja

         C. ANTORINI

      (1)  EYVL L 39, 13.2.1975, s. 1.

      (2)  EUVL C 226, 19.9.2009, s. 2.


title: Komission päätös (EU) 2017/126, annettu 24 päivänä tammikuuta 2017, päätöksen 2013/448/EU muuttamisesta siltä osin kuin kyse on yhtenäisen monialaisen korjauskertoimen vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti (ETA:n kannalta merkityksellinen teksti. )

text:
               25.1.2017

               FI

               Euroopan unionin virallinen lehti

               L 19/93

         KOMISSION PÄÄTÖS (EU) 2017/126,
   annettu 24 päivänä tammikuuta 2017,
   päätöksen 2013/448/EU muuttamisesta siltä osin kuin kyse on yhtenäisen monialaisen korjauskertoimen vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 10 a artiklan 5 kohdan,
   ottaa huomioon päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti 27 päivänä huhtikuuta 2011 annetun komission päätöksen 2011/278/EU (2) ja erityisesti sen 15 artiklan 3 kohdan,
   sekä katsoo seuraavaa:

               (1)

               Direktiivin 2003/87/EY 10 a artiklan 5 kohdassa vahvistetaan päästöoikeuksien vuosittainen enimmäismäärä, jonka perusteella lasketaan maksutta jaettavat päästöoikeudet muille kuin direktiivin 2003/87/EY 10 a artiklan 3 kohdan soveltamisalaan kuuluville laitoksille. Tämä enimmäismäärä on direktiivin 2003/87/EY 10 a artiklan 5 kohdan a ja b alakohdassa kuvattujen kahden tekijän yhteismäärä.

               (2)

               Jotta varmistettaisiin, ettei tätä päästöoikeuksien vuosittaista enimmäismäärää ylitetä, sovelletaan tarvittaessa monialaista korjauskerrointa, jolla vähennetään yhtenäisellä tavalla niille laitoksille jaettavia päästöoikeuksia, jotka täyttävät edellytykset saada maksutta jaettavia päästöoikeuksia.

               (3)

               Päätöksen 2011/278/EU 15 artiklan 3 kohdan mukaisesti komissio määrittelee monialaisen korjauskertoimen vertaamalla direktiivin 2003/87/EY 10 a artiklan 5 kohdassa vahvistettua enimmäismäärää sellaisten päästöoikeuksien alustavien vuosittaisten kokonaismäärien summaan, jotka jaetaan maksutta kaikille direktiivin 2003/87/EY soveltamisalaan kuuluville laitoksille jäsenvaltioiden alueella.

               (4)

               Komissio määritti päätöksessä 2013/448/EU (3) yhtenäisen monialaisen korjauskertoimen, joka esitetään mainitun päätöksen 4 artiklassa ja liitteessä II.

               (5)

               Unionin tuomioistuin katsoi yhdistetyissä asioissa C-191/14, C-192/14, C-295/14, C-389/14 ja C-391/14–C-393/14 28 päivänä huhtikuuta 2016 antamassaan tuomiossa, että vahvistaessaan päästöoikeuksien vuosittaisen enimmäismäärän direktiivin 2003/87/EY 10 a artiklan 5 kohdan b alakohdan mukaisesti komission ei olisi pitänyt ottaa huomioon direktiivin 2003/87/EY liitteessä I mainituista toiminnoista peräisin olevia päästöjä vuodesta 2013 lähtien, sikäli kuin kyseiset päästöt ovat peräisin laitoksista, joihin sovellettiin päästökauppajärjestelmää ennen kyseistä päivämäärää. Näin ollen tuomioistuin päätteli, että komissio ei määrittänyt päästöoikeuksien vuosittaista enimmäismäärää direktiivin 2003/87/EY 10 a artiklan 5 kohdan b alakohdan vaatimusten mukaisesti ja että päätöksen 2013/448/EU 4 artiklassa ja liitteessä II vahvistettu yhtenäinen monialainen korjauskerroin on niin ikään kyseisen säännöksen vastainen. Tämä vuoksi tuomioistuin julisti päätöksen 2013/448/EU 4 artiklan ja liitteen II pätemättömiksi.

               (6)

               Tuomion panemiseksi täytäntöön komission on laskettava uudelleen niitä laitoksia koskevat päästöoikeuksien vuosittaiset enimmäismäärät, jotka täyttävät edellytykset saada maksutta jaettavia päästöoikeuksia direktiivin 2003/87/EY 10 a artiklan 5 kohdan b alakohdan vaatimusten mukaisesti, mistä seuraa, että yhtenäistä monialaista korjauskerrointa on oikaistava.

               (7)

               Direktiivin 2003/87/EY 10 a artiklan 5 kohdan b alakohdassa tarkoitettujen päästöoikeuksien määrä laskettiin uudelleen noudattaen samaa menettelyä ja käyttäen samoja tietoja kuin alkuperäisessä laskelmassa vuonna 2013. Tuomioistuimen tuomiosta seuraa, että kun komissio oli alun perin ottanut huomioon EU:n päästökauppajärjestelmään ennen 1 päivää tammikuuta 2013 kuuluneiden laitosten direktiivin 2003/87/EY liitteessä I luetelluista toiminnoista peräisin olevat päästöt vasta vuodesta 2013, ne oli poistettava direktiivin 2003/87/EY 10 a artiklan 5 kohdassa määritellyn päästöoikeuksien vuosittaisen enimmäismäärän laskennasta.

               (8)

               Komissio käytti lähtökohtana jäsenvaltioiden alun perin toimittamia virallisia tietoja. Sen jälkeen komissio kuuli jäsenvaltioita niiden päästötietoilmoituksista ja pyysi tarvittaessa lisäselvityksiä. Direktiivin 10 a artiklan 5 kohdan mukaisesti huomioon otettiin vain ne laitokset, joiden osalta jäsenvaltiot toimittivat todennetut päästötiedot.

               (9)

               Seuraavaksi komissio poisti laskelmasta laitokset, jotka olivat suorittaneet direktiivin 2003/87/EY soveltamisalaan kuuluvia toimintoja vasta vuodesta 2013 mutta jotka olivat kuuluneet päästökauppajärjestelmään jo ennen vuotta 2013. Laskelmasta poistettiin myös päästöt, jotka olivat peräisin laitoksista, jotka jäsenvaltiot olivat sisällyttäneet järjestelmään direktiivin 2003/87/EY 24 artiklan mukaisesti ennen vuotta 2013.

               (10)

               Laitokset, joihin oli alkuperäisen tiedonkeruun ja vuoden 2013 välisenä aikana kohdistunut joko rakenteellisia muutoksia, kuten sulautumia, jakautumia tai sulkemisia, tai teknisiä muutoksia, joiden seurauksena ne eivät enää olleet direktiivin 2003/87/EY liitteessä I vahvistettujen raja-arvojen mukaisia, otettiin edelleen huomioon uudelleenlaskennassa, koska näitä muutoksia ei ollut voitu ennakoida tiedonkeruun ajankohtana. Myös ne laitokset, jotka oli jätetty pois järjestelmästä direktiivin 2003/87/EY 27 artiklan nojalla, otettiin samasta syystä huomioon uudelleenlaskennassa.

               (11)

               Uudelleenlaskennassa otettiin huomioon muutokset, joilla korjattiin jäsenvaltioiden kansallisissa täytäntöönpanotoimenpiteissä vuosiksi 2013–2020 olleet virheet ja jotka oli pantu täytäntöön vuoden 2016 loppuun mennessä, koska oikeiden arvojen olisi pitänyt olla käytössä jo monialaisen korjauskertoimen alkuperäisen laskemisen aikaan.

               (12)

               Tuomioistuin rajoitti 28 päivänä huhtikuuta 2016 antamassaan tuomiossa yksiselitteisesti päätöksen 2013/448/EU 4 artiklan ja liitteen II pätemättömäksi julistamisen ajallisia vaikutuksia ensinnäkin siten, että tuomiolla on vaikutuksia vasta 10 kuukauden kuluttua tuomion julkistamisesta. Päätöksessä 2013/448/EU vahvistetusta monialaisesta korjauskertoimesta tulee näin ollen pätemätön 1 päivästä maaliskuuta 2017. Tuomiosta seuraa myös, että pätemättömien säännösten perusteella kyseisen ajanjakson päättymiseen saakka toteutettuja toimenpiteitä ei voida kyseenalaistaa.

               (13)

               Tuomioistuin korostaa tuomiossaan oikeusvarmuuteen liittyviä pakottavia syitä, ja sen mukaisesti jäsenvaltioiden toteuttamat toimenpiteet, jotka koskevat päästöoikeuksien jakamista kaudeksi 2013–2020, ja niihin tämän päätöksen voimaantuloon mennessä myöhemmin tehdyt muutokset ja lisäykset pysyvät pätevinä. Tässä päätöksessä määritettyä monialaista korjauskerrointa sovelletaan 1 päivästä maaliskuuta 2017 lähtien annettaviin päätöksiin, joilla luodaan tai muutetaan päästöoikeuksia ja joissa niiden määrittämisessä sovelletaan monialaista korjauskerrointa,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2013/448/EU seuraavasti:

               1.

               Korvataan 4 artikla seuraavasti:
               ”4 artikla
               Direktiivin 2003/87/EY 10 a artiklan 5 kohdassa tarkoitettu ja päätöksen 2011/278/EU 15 artiklan 3 kohdan mukaisesti määritetty yhtenäinen monialainen korjauskerroin esitetään tämän päätöksen liitteessä II.”

               2.

               Korvataan liite II tämän päätöksen liitteellä.

         2 artikla
   Tämä päätös tulee voimaan 1 päivänä maaliskuuta 2017.

      Tehty Brysselissä 24 päivänä tammikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 275, 25.10.2003, s. 32.

      (2)  EUVL L 130, 17.5.2011, s. 1.

      (3)  Komission päätös 2013/448/EU, annettu 5 päivänä syyskuuta 2013, Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä päästöoikeuksien jakamiseksi maksutta siirtymäaikana (EUVL L 240, 7.9.2013, s. 27).

      LIITE
      Korvataan päätöksen 2013/448/EU liite II seuraavasti:

            ”LIITE II
            Monialaisen korjauskertoimen arvot, joita sovelletaan muille kuin direktiivin 2003/87/EY 10 a artiklan 3 kohdan soveltamisalaan kuuluville laitoksille vuosina 2013–2020 maksutta jaettaviin päästöoikeuksiin, ovat seuraavat:

                        Vuosi

                        Monialainen korjauskerroin

                        2013

                        89,207101 %

                        2014

                        87,657727 %

                        2015

                        86,090119 %

                        2016

                        84,506152 %

                        2017

                        82,905108 %

                        2018

                        81,288476 %

                        2019

                        79,651677 %

                        2020

                        78,009186 %”